Mañana es para siempre

**Odavde do vječnosti** (*Mañana es para siempre*) је meksička telenovela produkcijske kuće Televisa, snimana tokom 2008. i 2009. godine u Meksiku. Producent serije je Nicardo Díaz González. Glavne uloge igrali su Lucero, Silvia Navarro i Fernando Colunga. Jedna je od najpopularnijih Univisionovih telenovela u njegovoj povijesti, čije je finale pratilo preko 11 milijuna ljudi. Obrada je kolumbijske telenovele Pura sangre (Čista krv)- 2007.- 2008. - RCN, u kojem su glumili Rafael Novoa, koji se pojavljuje i u *Odavde do vječnosti* kao Miguel Lascuráin, Fernandin prijatelj iz studentskih dana koji se u nju zaljubio, Marcela Mar, Kathy Saenz i Pepe Sanchez.

U Srbiji se prikazivala na programu RTV Pink pod naslovom ***Ljubav je večna***, a u Hrvatskoj na programu Nova TV pod naslovom ***Odavde do vječnosti***.

## Sinopsis
Rebeca Sánchez (pod identitetom Bárbara Greco) otpočinje osvjetu protiv obitelji Elizalde predvođena polubratom šefa obitelji Gonzala Elizaldea. U jednim od svojih prvih zločina uspijeva razdvojiti Fernandu, koja je mlađa kćerka zemljoposjednika Gonzala Elizaldea i vlasnika uspješne tvrtke mlijeka, i Eduarda, sina služavke obitelji Elizalde. Fernanda i Eduardo su rasli zajedno ujedinjeni nevinom i vjernom ljubavi, bez obzira na razlike u njihovim socijalnim položajima.

Gonzalo živi sretan brak pored svoje supruge Montserrat i petoro djece. Artemio Bravo osjeća prema Gonzalu ogromnu mržnju i njegova jedina želja je uništiti život kompletnoj obitelji Elizalde. Kako bi to ostvario koristi mladu beskrupulozni ženu koja dolazi u Gonzalovu tvrtku pod identitetom Barbara Greco. Zahvaljujući svojoj inteligenciji ona uspijeva ostavi dobar dojam pred Gonzalom koji je ubrzo angažira za osobnog asistenta. Korak po korak, Barbara uspijeva zadobiti Gonzalovo totalno povjerenje.

Prve Rebekine žrtve su djeca Fernanda i Eduardo, koje zatiče kako se krišom od ostalih ljube. Sa svojim otrovnim jezikom, Rebeca uvjerava Montserrat da je Eduardo opasan i nepovoljno utječe na njezinu kćerku, te je dječak primoran napustiti imanje i odlazi u gradski internat. Kako ih je daljina razdvojila, Eduardo i Fernanda su slali jedno drugom pisma koja nikada nisu došla u prave ruke zahvaljujuci Eduardovoj majci Soledad koja smatra da je za njih najbolje da prekinu kontakte.

Slijedeći korak u planu Artemia je pretvoriti Rebecu u Gonzalovu ženu. Jedina prepreka za to je Montserrat, Gonzalova trenutna žena, te Rebeca dobiva zadatak da je se otarasi.

Kako bi to uspjela, Rebeca podmiće narkotike u sobi Montserratine starije kći Liliane. Kada Montserrat vidi narkotike u sobi svoje kći, otpočinje raspravu s Lilianom, koja je pokušava uvjeriti da joj je to namješteno. Međutim, Montserrat dobiva napad gušenja i Rebeca to koristi te joj isključi aparate za dotok kisika i uguši je jastukom. Svi smatraju da je za Montserratinu smrt kriva Liliana koja saznanjem da joj je majka umrla postaje očajna te je obitelj odvodi na psihijatrijsku kliniku. Nakon toga Rebeka uspijeva se vjenča s Gonzalom i postaje član upravljačkog odbora njegove tvrtke.

Soledad je jedina koja zna do koje mjere može doći Rebekina zloba, ali odlučuje šutjeti. Živi u paklu tijekom svih godina odsustva svog sina Eduarda strahujući od toga da Rebecca ne ostvari svoju prijetnju i ubije ga.
Godine prolaze i Eduardo se nakon studija vraća u rodno mjesto gdje nalazi svoju, sada već staru i bolesnu, majku. Ona mu priča o svim mukama koje je proživjela tijekom njegovog odsustva, a on joj se na samrti kune da će se sprovesti pravdu i osvetiti se svima koji su joj uništili život.

Rebeca koristi Damiána, novog pomagača, koji zavodi i oženi Fernandu. Eduardo, pod novim identitetom Franca Santora, postiže da se uvuče u tvrtku familije Elizalde, kako bi uspio otkriti i naplati odgovorne za svoju nesreću. Fernanda osjeća jaku i neobjašnjivu naklonjenost prema njemu, te između njih dvoje dolazi do velike ljubavi koja nikada nije ni prestala postojati. Problemi nastaju kada Fernanda otkrije da je Franco zapravo Eduardo, njezina velika ljubav iz djetinjstva za koga je mislila da je mrtav.

## Uloge

## Vanjske veze
* Sitio oficial de Mañana es para Siempre  
* Sitio oficial de esmas.com 
* Reseña de la final de Mañana es para siempre